Page:King Alfred's Old English Version of Boethius' De Consolatione Philosophiae.djvu/52

4 X. Hu Boetius sæde hu swytole ongiten hæfde ꝥ hit eall soð wære þæt se Wisdom sæde; ⁊ seo orsorhnes, ⁊ þa sælða þe he ær wende þæt gesælða beon sceoldan, nauhtas næran; ⁊ hu se Wisdom sæde ꝥ he ne mihte gereccan ꝥ he ungesælig wære; sæde ꝥ his ancor wære þa git fæst on eorþan.

''XI. Hu seo Gesceadwisnes him andsworede ⁊ cwæþ & heo wende þæt heo hine hwathwegnunges úp ahafen hæfde ⁊ fulneah gebroht æt þam ilcan weorþscipe þe he ær hæfde; ⁊ acsode hine hwa hæfde eall he wolde on þisse worulde; sume habbað æþelo ⁊ nabbaþ are.''

''XII. Hu se Wisdom hine lærde, gif he fæst hus timbrian wolde, ꝥ he hit ne sette up on þone hehstan cnoll.''

''XIII. Hu se Wisdom sæde ꝥ hie meahtan ða smealicor sprecan, forþamþe seo lar hwæthwegnunges eode on his andgit.''

''XIV. Hu ꝥ Mod cwæð hwi him ne sceolde lician fæger land; ⁊ hu se Wisdom ahsode hwæt him belūpe to hira fægernesse.''

''XV. Hu seo Gesceadwisnes sæde hu gesælig seo forme eld wæs.''

''XVI. Hu se Wisdom sæde ꝥ hi hi woldon ahebban for þam anweald oð ðone heofen; ⁊ be Ðeodrices anwealde ⁊ Nerones.''

''XVII. Hu ꝥ Mod sæde ꝥ him næfre seo mægþ ⁊ seo gitsung forwel ne licode, buton to laþe he tilade.''

''XVIII, XIX. Be hlisan. Be hlisan.''

''XX. Be þære wiðerweardan wyrde, ⁊ be þære orsorgan.''

''XXI. Be þas ælmihtigan Godes anwealde; hu he welt eallu his gesceaftu.''

''XXII. Hu se Wisdom ⁊ seo Gesceadwisnes hæfdon ꝥ Mod aret ægþer ge mid smealicre spræce ge mid wynsuman sange.''

''XXIII. Hu se Wisdom lærde þone þe he wolde wastmbære land sawan, ꝥ he atuhge of ærest þa þornas, ⁊ þa fyrsas, 7 þa unnyttan weod; ⁊ hu he sæde gif hwa biteres hwes onberede, ꝥ him þuhte beobread þi swetre.''